b'\n_START_ARTICLE_\nGa\xc5\xa1per Porenta\n_START_SECTION_\n\xc5\xbdivljenje in delo\n_START_PARAGRAPH_\nSlu\xc5\xbeboval je kot kaplan v Stopi\xc4\x8dah od julija 1893 do avgusta 1905. V \xc5\xa1olskem letu 1905/1906 je bil prefekt v Zavodu sv. Stanislava in je tudi pou\xc4\x8deval risanje na \xc5\xa1kofijski gimnaziji. Nato je od\xc5\xa1el na akademijo umetnosti v Prago in bil po dovr\xc5\xa1enih \xc5\xa1tudijah leta 1910 name\xc5\xa1\xc4\x8den kot suplent risanja na knezo\xc5\xa1kofijski gimnaziji. Z odlokom \xc5\xa1kofijskega ordinariata je bil 4. oktobra 1912 imenovan za \xc5\xa1kofijskega duhovnega svetnika. Umrl je v Leoni\xc5\xa1\xc4\x8du v Ljubljani._NEWLINE_Risanja so se pri njem u\xc4\x8dili Janez Me\xc5\xbean, Tone Kralj, Stane Kregar idr. Pisal ni veliko, le nekajkrat je v Mentorju in Domu in svetu objavil umetnostne eseje. Ve\xc4\x8d kot 15 let je bil duhovni vodja sestram redovnicam v zavodu. Skoraj vse \xc5\xbeivljenje pa je bolehal za jetiko, ki ga je na koncu tudi premagala.'